wickkiey/tamil-wikipedia-chunked huggingface dataset:
# டிரைகார்பன் மோனாக்சைடு

## இயற்கை தோற்றம்

நுண்ணலை நிறமாலையில் அடர் இருட்டில் டாரசு மூலக்கூற்று மேகத்தில் ஒரு பகுதிக்கூறாகவும் எலியாசு 18 என்ற முகிழ் மீனிலும் டிரைகார்பன் மோனாக்சைடு கண்டறியப்பட்டுள்ளது ..  
இதை உருவாக்குவதற்கான பாதை பின்வருமாறு ஊகிக்கப்படுகிறது :  
:HC + CO<sub>2</sub> → HC<sub>3</sub>O<sup>+</sup> + CO
:HC<sub>3</sub>O<sup>+</sup> → C<sub>3</sub>O + H<sup>+</sup>அல்லது. மெல்லிய டாண்ட்டலம் குழாயில் உள்ள கிராபைட்டை சூடுபடுத்தி அவர்கள் கார்பன் அணுக்களை பெற்றனர் .  
டையசோவளையபெண்டேன் டிரையோனை சூடுபடுத்தினாலும், அல்லது இதைப் போன்ற அமில நிரிலிகளை 2,4-அசோ-3—ஆக்சோ-டைபெண்டனாயிக் நிரிலியை சூடுபடுத்தினாலும் டிரைகார்பன் மோனாக்சைடு உருவாகிறது. டெட்ராகார்பன் டையாக்சைடு மீது ஒளியின் செயல்பாடும் டிரைகார்பன் மோனாக்சைடையும் கார்பன் மோனாக்சைடையும் தருகிறது.  
பியூமரைல் குளோரைடை சூடுபடுத்துவதாலும் டிரைகார்பன் மோனாக்சைடு உருவாகிறது . டிரைகார்பன் டையாக்சைடில் மின்சுமை இறக்கமும் மில்லியனுக்கு 11 பகுதிகள் டிரைகார்பன் மோனாக்சைடைக் கொடுகிறது  
3,5-டைமெத்தில்-1-புரோப்பைனால்பிரசோலை 700 பாகை செல்சியசு வெப்பநிலைக்கு மேல் சூடுபடுத்தி ரொகெர் பிரவுன் இதை தயாரித்தார். 5,5’-பிசு(2,2-டைமெத்தில்-4,6-டையாக்சோ-1,3-டையாக்சேனியிலிடீன் அல்லது டை-ஐசோபுரோப்பைலிடீன் எத்திலீன்டெட்ராகார்பாக்சிலேட்டை வெப்பச் சிதைவுக்கு உட்படுத்தினாலும் டிரைகார்பன் மோனாக்சைடை தயாரிக்க முடியும்.
# டிரைகார்பன் மோனாக்சைடு

## வினைகள்

குரோமியத்தின் ஈந்தணைவி Cr(CO)5CCCO போல டிரைகார்பன் மோனாக்சைடும் ஆறாவது குழுவைச் சேர்ந்த தனிமங்களுடன் ஈந்தணைவியாக உருவாகிறது. [n-Bu4N][CrI(CO)5] என்ற அணைவுச் சேர்மத்திலிருந்து இது உருவாகிறது. சோடியம் புரோப்பியோலேட்டின் வெள்ளி அசிட்டைலைடு (AgC≡CCOONa) வழிப்பெறுதி மற்றும் தயோபாசுகீன் போன்ற அணைவுச் சேர்மங்களிலிருந்தும் டிரைகார்பன் மோனாக்சைடு ஈந்தணைவியாக உருவாகிறது. வெள்ளி அயனிகளும் சோடியம் புரோப்பியோலேட்டும் சேர்ந்து வெள்ளி அசிட்டைலைடை கொடுக்கின்றன . கருநீல நிற தீண்ம அணைவுச் சேர்மமான இதை பெண்டாகார்பனைல்(3-ஆக்சோபுரோப்பாடையீனைலிடீன்)குரோமியம்(0) என்கின்றனர். இது எளிதில் ஆவியாகும். 32 பாகை செல்சியசு வெப்பநிலையில் சிதைவடையும். டிரைகார்பன் மோனாக்சைடின் இருப்பு காரணமாக அகச்சிவப்பு நிறமாலையில் 2028 செ.மீ−1 அலைக்கற்றையில் இது வெளிப்படுகிறது. எக்சேனில் கரைக்க முடியுமென்றாலும் மெதுவாக இது சிதைவடைகிறது. டைகார்பன் இழக்கப்பட்டு கரைப்பானில் அசிட்டைலீனும் குமுலீனும் உருவாகின்றன. டைமெத்தில் சல்பாக்சைடு ஆக்சிசனேற்றமடைந்து டிரைகார்பன் மோனாக்சைடு ஈந்தணைவியாக டிரைகார்பன் டையாக்சைடுடன் இணைகிறது .  
கண்ணாடியின் மீது டிரைகார்பன் மோனாக்சைடு ஒரு மெல்லிய படலமாகப் படிகிறது .
# டிரைகார்பன் மோனாக்சைடு

## பண்புகள்

டிரைகார்பன் மோனாக்சைடு மூலக்கூறு நீண்ட நேரத்திற்கு நிலைத்திருக்காது. 1 பாசுக்கல் என்ற குறைவான அழுத்தத்தில் இது 1 வினாடி மட்டுமே நிலைத்திருக்கும். C-O 1.149, C1-C2 1.300, C2-C3 1.273 என்ற பிணைப்பு நீளங்களும் பிணைப்புகளுக்கான விசை மாறிலி மதிப்புகள் கீழே கொடுக்கப்பட்டுள்ளன. இதுவொரு நேரியல் மூலக்கூறு ஆகும்.
# டைகந்தகம் டையாக்சைடு

## கட்டமைப்பு

C2v சமச்சீர்மை கொண்ட சிசு-சமதளக் கட்டமைப்பை டைகந்தகம் டையாக்சைடு ஏற்றுக் கொள்கிறது. S-O பிணைப்பின் பிணைப்பு நீளம் 145.8 பைக்கோ மீட்டர் ஆகும். இது கந்தக மோனாக்சைடிலுள்ள கந்தகம் ஆக்சிசன் பிணைப்பு நீளத்தை விட குட்டையனதாகும். S-S பிணைப்பிலுள்ள பிணைப்பின் நீளம் 202.45 பைக்கோ மீட்டர் ஆகும். OSS பிணைப்புகளுக்கு இடையேயான பிணைப்புக் கோணம் 112.7 பாகைகள் என கணக்கிடப்பட்டுள்ளது. 3.17 டி என்ற இரு முனைத் திருப்புத் திறன் அளவுடன்.
# டைகந்தகம் டையாக்சைடு

## தயாரிப்பு

கந்தக மோனாக்சைடு (SO) தன்னிச்சையாகவும் தலைகீழாகவும் டைகந்தகம் டையாக்சைடாக (S2O2) மாறுகிறது.எனவே கந்தக மோனாக்சைடை உருவாக்கும் முறைகளால் இந்த பொருளையும் உருவாக்க முடியும்.  
தனிமநிலை கந்தகத்தின் பல்வேறு வடிவங்களும் h SO<sub>2</sub> வாயுவுடன் சேர்வதில்லை என்றாலும் அணுநிலை கந்தகம் சேர்ந்து கந்தக மோனாக்சைடாக மாறுகிறது. இது இருபடியாக மாறுகிறது
:S + SO<sub>2</sub> <big>→</big> S<sub>2</sub>O<sub>2</sub>  
:S<sub>2</sub>O<sub>2</sub> ⇌ 2SO  
ஈலியத்தில் நீர்த்த கந்தக டை ஆக்சைடில் நுண்ணலை மின்சுமை வெளியேற்றத்தின் வழியாகவும் டைகந்தக டை ஆக்சைடு தயாரிக்கப்படுகிறது  
ஐதரசன் சல்பைடும் ஆக்சிசனும் ஒளிப்பகுப்பிற்கு உட்பட்டு தற்காலிகமாக டைகந்தகம் டையாக்சைடு தோன்றுகிறது.
# டைகந்தகம் டையாக்சைடு

## பண்புகள்

டைகந்தக டையாக்சைடின் அயனியாக்கும் ஆற்றல் 9.93±0.02 எலக்ட்ரான் வோல்ட்டு ஆகும். அக்கிரகத்தின் பைங்குடில் விளைவுக்கு இவ்வாயு பங்களிப்பதாகவும் நம்பப்படுகிறது .
# டைகந்தகம் டையாக்சைடு

## வினைகள்

கந்தக மோனாக்சைடுடன் டைகந்தக டையாக்சைடு சமநிலையிலிருந்தாலும் இது கந்தக மோனாக்சைடுடன் வினையில் ஈடுபட்டு கந்தக டை ஆக்சைடையும் டைகந்தக மோனாக்சைடையும் உருவாக்குகிறது.
# டைகந்தகம் டையாக்சைடு

## அணைவுச் சேர்மங்கள்

இடைநிலை தனிமங்களுடன் டைகந்தக டையாக்சைடு ஈந்தணைவியாக உருவாகிறது. இரண்டு கந்தக அணுக்களும் உலோக அணுவுடன் இணையும் வகையில் இது η2-S,S' என்ற நிலையில் பிணைகிறது. 2003 ஆம் ஆண்டு முதன்முதலில் இது கண்டறியப்பட்டது. பிளாட்டினத்தின் அணைவுச் சேர்மமான பிசு(டிரைமெத்தில்பாசுபீன்) திரேன் எசு-ஆக்சைடை 110 பாகை செல்சியசு வெப்பநிலையில் தொலுயீனில் சூடாக்கும் போது எத்திலீனை இழந்து S2O2: (Ph3P)2PtS2O2 அணைவுச் சேர்மமாக உருவாகிறது.  
இரிடியம் அணுக்களும் அணைவுச் சேர்மங்களாக உருவாக முடியும். இரிடியம் கலப்பு சோடியம் பெர்ரயோடேட்டு ஆக்சிசனேற்றமடைந்து 1,2-பிசு(டைபீனைல்பாசுபினோ)யீத்தேன் உருவாகிறது. S2O2 இச்சேர்மத்தில் ஒரு பக்க மாற்றியன் நிலையில் உள்ளது. இதெ நிபந்தனைகளில் இதை மாறுபக்க மாற்றியனாகவும் மாற்ற முடியும். ஆனால் இதில் இரண்டு தனித்தனியான SO இயங்குறுப்புகள் காணப்படும். இண்டியம் அணைவுச் சேர்மத்தை டிரைபீனைல் பாசுபீனுடன் சேர்த்து சிதைக்கும்போது டிரைபீனைல் பாசுபீன் ஆக்சைடும் டிரைபீனைல் பாசுபீன் சல்பைடும் உருவாகின்றன
# டைகந்தகம் டையாக்சைடு

## நிறப்பட்டை

### நுண்ணலைகள்

| 2<sub>1,1</sub>−2<sub>0,2</sub> | 11013.840 |  |
| --- | --- | --- |
| 4<sub>1,3</sub>−4<sub>0,4</sub> | 14081.640 |  |
| 1<sub>1,1</sub>−0<sub>0,0</sub> | 15717.946 |  |
| 4<sub>0,4</sub>−3<sub>1,3</sub> | 16714.167 |  |
| 3<sub>1,3</sub>−2<sub>0,2</sub> | 26342.817 |  |
| 4<sub>2,2</sub>−4<sub>1,3</sub> | 26553.915 |  |
| 2<sub>2,0</sub>−2<sub>1,1</sub> | 28493.046 |  |
| 6<sub>0,6</sub>−5<sub>1,5</sub> | 30629.283 |  |
| 5<sub>2,4</sub>−5<sub>1,5</sub> | 35295.199 |  |
| 5<sub>1,5</sub>−4<sub>0,4</sub> | 35794.527 | } |
# டைகந்தகம் டையாக்சைடு

## சூரியக் குடும்பத்தில்

வெள்ளி நட்சத்திரன் வளிமண்டலத்தில் சிறிதளவு டைகந்தக டையாக்சைடு இருப்பதாக கூறப்படுகிறது. அங்கு இதுவே பைங்குடில் விளைவுகளுக்கு பங்களிப்பதாக கருதப்படுகிறது. புவியின் வளிமண்டலத்தில் டைகந்தக டையாக்சைடு இருப்பதற்கான அறிகுறிகள் ஏதுமில்லை.
# டைநைட்ரசன் பெண்டாக்சைடு

**டைநைட்ரசன் பெண்டாக்சைடு** *(Dinitrogen pentoxide)* என்பது N<sub>2</sub>O<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நைட்ரசன் பெண்டாக்சைடு, நைட்ரிக் நீரிலி, நைட்ரோனியம் நைட்ரேட்டு, நைட்ரைல் நைட்ரேட்டு போன்ற பல்வேறு பெயர்களால் இச்சேர்மம் அழைக்கப்படுகிறது. நைட்ரசன் மற்றும் ஆக்சிசன் மட்டுமே கொண்டுள்ள சேர்மங்களின் குடும்பத்தில் டைநைட்ரசன் பெண்டாக்சைடும் இரும நைட்ரசன் ஆக்சைடுகளில் ஓர் உறுப்பினர் ஆகும். நிலைப்புத்தன்மை அற்றதாகவும் ஓர் ஆபத்தான ஆக்சிசனேற்றியாகவும் இச்சேர்மம் கருதப்படுகிறது. ஒருகாலத்தில் இச்சேர்மம் குளோரோபார்மில் கரைக்கப்பட்டு ஒரு வினையாக்கியாக நைட்ரோயேற்ற வினைகளில் பயன்படுத்தப்பட்டு வந்த்து. ஆனால் தற்போது நைட்ரோனியம் டெட்ராபுளோரோபோரேட்டு (NO2BF4). இதற்கு மாற்றாக பயன்படுத்தப்படுவதால் டைநைட்ரசன் பெண்டாக்சைடின் பயன்பாடு வழக்கொழிந்து விட்டது.  
நிபந்தனைகளைப் பொறுத்து இரண்டு கட்டமைப்புகளை ஏற்றுக்கொள்ளும் ஒரு சேர்மத்திற்கு N<sub>2</sub>O<sub>5</sub> ஓர் அரிய எடுத்துக்காட்டாகும். : பொதுவாக இது ஓர் உப்பு, ஆனால் சில நிபந்தனைகளின் கீழ் இது ஒரு முனைவு மூலக்கூறாகும்.  
: [ NO<sub>2</sub><sup>+</sup> ] [ NO<sub>3</sub><sup>−</sup> ] ⇌ N<sub>2</sub>O<sub>5</sub>
# டைநைட்ரசன் பெண்டாக்சைடு

## தயாரிப்பு

டைநைட்ரசன் பெண்டாக்சைடு முதன்முதலில் 1840 ஆம் ஆண்டு பிரான்சு நாட்டு வேதியியலாளர் செயிண்ட் கிளெயர் டிவில்லி என்பவரால் தயாரிக்கப்பட்டது. வெள்ளி நைட்ரேட்டுடன் (AgNO<sub>3</sub>) குளோரினைச் சேர்த்து சூடுபடுத்தி இவர் தயாரித்தார் .  
நைட்ரிக் அமிலத்துடன் பாசுபரசு பெண்டாக்சைடை சேர்த்து நீர்நீக்க வினைக்கு உட்படுத்தி டைநைட்ரசன் பெண்டாக்சைடு தயாரிக்கும் வழிமுறையே ஆய்வகங்களுக்கான தயாரிப்பு முறையாகப் பரிந்துரைக்கப்படுகிறது :
:P<sub>4</sub>O<sub>10</sub> + 12 HNO<sub>3</sub> &rarr; 4 H<sub>3</sub>PO<sub>4</sub> + 6 N<sub>2</sub>O<sub>5</sub>.
மாறாக இதன் தலைகீழ் செயல்பாட்டில் N<sub>2</sub>O<sub>5</sub> தண்ணீருடன் வினைபுரிந்து (நீராற்பகுப்பு) நைட்ரிக் அமிலத்தை உருவாக்குகிறது. எனவே, டைநைட்ரசன் பெண்டாக்சைடு என்பதை நைட்ரிக் அமிலத்தின் ஒரு நீரிலியாகக் கருதலாம்.
:N<sub>2</sub>O<sub>5</sub> + H<sub>2</sub>O &rarr; 2 HNO<sub>3</sub>  
நிறமற்ற படிகங்களாக N<sub>2</sub>O<sub>5</sub> காணப்படுகிறது. அறை வெப்பநிலைக்கு சற்று கூடுதலான வெப்பநிலையில் இது பதங்கமாகிறது.
அறைவெப்பநிலையில் இறுதியாக நைட்ரசன் பெண்டாக்சைடு சிதைவடைந்து NO<sub>2</sub> மற்றும் O<sub>2</sub> வாயுக்களாக மாறுகிறது .
# டைநைட்ரசன் பெண்டாக்சைடு

## கட்டமைப்பு

திண்மநிலையில் காணப்படும் டைநைட்ரசன் பெண்டாக்சைடு உப்பு நேர்மின் அயனி எதிர்மின் அயனி என தனித்தனியாக பிரிக்கப்பட்ட அயனிகளால் ஆக்கப்பட்டுள்ளது. நேர்மின் அயனி நேர்கோட்டு அமைப்பை கொண்ட நைட்ரோனியம் (NO<sub>2</sub>+) அயனியாகும். இதேபோல எதிர்மின் அயனி சமதள வடிவம் கொண்ட நைட்ரேட்டு (NO<sub>3</sub>−) அயனியாகும். எனவே இத்திண்மத்தை நைட்ரோனியம் நைட்ரேட்டு என அழைக்கலாம். இரு நைட்ரசன் மையங்களும் +5 என்ற ஆக்சிசனேற்ற நிலையில் உள்ளன.
மாறாத மூலக்கூறு அமைப்பு O<sub>2</sub>N–O–NO<sub>2</sub> வாயுநிலையில் காணப்படுகிறது. திண்ம டைநைட்ரசன் பெண்டாக்சைடை முனைவற்ற கரைப்பான் கார்பன் டெட்ராகுளோரைடுடன் சேர்த்து வினைப்படுத்தினால் பதங்கமாதல் மூலம் இவ்வாயுநிலை சேர்மம் கிடைக்கிறது. இந்நிலை சேர்மத்திலுள்ள O–N–O பிணைப்புகளுக்கிடையே உள்ள பிணைப்புக் கோணம் 133° மற்றும் N–O–N பிணைப்புகளுக்கிடையே உள்ள பிணைப்புக் கோணம் 114° ஆகும். வேகமாக குளிர்விக்கப்பட்டால் சிற்றுருதி நிலை மூலக்கூற்று வடிவம் தோன்றுகிறது. அப்போது −70 °செல்சியசு வெப்பநிலைக்கு மேலான வெப்பநிலையில் வெப்பம் உமிழ்தலுடன் அயனச் சேர்ம வடிவத்திற்கான மாற்றம் நிகழ்கிறது  
டைநைட்ரசன் பெண்டாக்சைடு என்பது வளிமண்டலத்தில் ஓசோன் குறைவுக்கு காரணமான NOx வேதி இனங்களின் முக்கியமான சேமிப்பிடம் ஆகும்:  
இதன் உருவாக்கம் NO மற்றும் NO<sub>2</sub> இரண்டையும் தற்காலிகமாக வினைபுரியா மந்தநிலையில் வைத்திருக்கும் வெற்றுச் சுழற்சியை வழங்குகிறது. பில்லியனுக்கு பல பகுதிகள் கன அளவு கலப்பு விகித டைநைட்ரசன் பெண்டாக்சைடு இரவு நேர வெப்பமண்டலத்தின் மாசுபட்ட பகுதிகளில் காணப்படுகின்றன.  
இதே உயரத்திலுள்ள அடுக்கு மண்டலத்திலும் டைநைட்ரசன் பெண்டாக்சைடு காணப்படுகிறது. நோக்சன் செங்குத்து என அழைக்கப்படும் 50° வடக்கிற்கு மேலுள்ள அடுக்கு மண்டல NO<sub>2</sub> அளவுகள் திடீரென வீழ்ச்சியடைவதால் இத்தகைய சேமிப்பகங்கங்கள் உருவாகின்றன என பரிந்துரைக்கப்பட்டுள்ளது.  
தூசுப்படலத்தின் N<sub>2</sub>O<sub>5</sub> வினைத்திறன் மாறுபாடுகளால் வெப்பமண்டல ஓசோன், ஐதராக்சில் இயங்குறுப்புகள், NOx இணங்களின் செறிவு போன்றவற்றில் குறிப்பிட்ததக்க இழப்பு ஏற்படுத்தலாம்.
வளிமண்டல தூசுப்படலத்தில் N<sub>2</sub>O<sub>5</sub> இன் இரண்டு முக்கியமான வினைகள் கீழே கொடுக்கப்படுகின்றன. :
1)நைட்ரிக் அமிலம் உருவாதலுக்கான நீராற்பகுப்பு  
2)ஆலைடு அயனிகளுடன் வினை. குறிப்பாக Cl<sup>−</sup> அயனிகளுடன் வினைபுரிந்து ClNO<sub>2</sub> மூலக்கூறுகள் உருவாக்கம். விண்வெளியில் வினைத்திற குளோரின் அணுக்கள் உருவாக்கத்திற்கான முன்னோடிச் சேர்மமாக இது பயன்படுகிறது.
# டைநைட்ரசன் பெண்டாக்சைடு

## தீங்குகள்

N<sub>2</sub>O<sub>5</sub> என்பது ஒரு வலுவான ஆக்சிசனேற்றியாகும். கரிம சேர்மங்கள் மற்றும் அம்மோனியம் உப்புகளுடன் இணைந்து வெடிக்கும் சேர்மங்களை இது உருவாக்குகிறது. டைநைட்ரசன் பெண்டாக்சைடின் சிதைவு மிகவும் நச்சுத்தன்மையுள்ள நைட்ரசன் டை ஆக்சைடு வாயுவை உருவாக்குகிறது.
# போரான் டிரையாக்சைடு

போரிக் அமில நீரிலி
|Section1=
|Section2=
2.55 கி/செ.மீ <sup>3</sup>, முக்கோணம்l;  
3.11–3.146 கி/செ.மீ<sup>3</sup>, ஒற்றை சாய்வு
| MeltingPtC = 450
| MeltingPt_notes = (முக்கோணம்)
510 °செ (நான்முகி)
| BoilingPtC = 1860
| BoilingPt_notes = , sublimes at 1500 °C
| PEL = TWA 15 மி.கி/மீ<sup>3</sup>
| REL = TWA 10 மி.கி/மீ<sup>3</sup>. கோட்பாட்டு மற்றும் பரிசோதனை முறை ஆய்வுகளில் இது தற்போது அங்கீகரிக்கப்பட்டுள்ளது . இதன்படி கண்ணாடி போரான் டிரையாக்சைடிலுள்ள போராக்சால் வளையங்களுக்குச் சொந்தமான போரான் அணுக்களின் பின்னம் 0.73 மற்றும் 0.83 க்கு இடையில் எங்கோ உள்ளது, கிட்டத்தட்ட இதை 0.75 என்று மதிப்பிடலாம். வளையம் மற்றும் வளையமல்லாத அலகுகள் இடையே 1.1 விகிதம் உள்ளது என்றும் கருதலாம். அதிகரிக்கும் வெப்பநிலையுடன் திரவ நிலையில் போராக்சால் வளையங்களின் எண்ணிக்கை சிதைகிறது .  
ஆல்பா நிலை படிக வடிவம் (α-B 2 O 3 ) பிரத்தியேகமாக BO 3 முக்கோணங்களால் ஆனது. இந்த முக்கோண, குவார்ட்சு போன்ற படிகக்கல் வலையமைப்பு 9.5 கிகாபாசுகல்கள் அழுத்தத்தில் ஒற்றைச் சாய்வு β-B 2 O 3 நிலைக்கு ஒரு கோயிசைட் கனிமம் போன்ற மாற்றத்திற்கு உட்படுகிறது.
# போரான் டிரையாக்சைடு

## தயாரிப்பு

போரான் டிரையாக்சைடை ஓர் இணைவு உலையில் கந்தக அமிலத்துடன் போராக்சை சேர்த்து வெப்பப்படுத்தல் மூலம் தயாரிக்கப்படுகிறது. 750° செல்சியசுக்கும் அதிகமான வெப்பநிலையில் உருகிய போரான் ஆக்சைடு அடுக்கு சோடியம் சல்பேட்டிலிருந்து பிரிகிறது. பின்னர் இது சிதைக்கப்பட்டு, குளிர்விக்கப்பட்டு 96-97 சதவீதம் தூய்மையாகப் பெறப்படுகிறது.  
போரிக் அமிலத்தை ~300 °செல்சியசு வெப்பநிலைக்கு மேல் சூடாக்குவது மற்றொரு தயாரிப்பு முறையாகும். போரிக் அமிலம் முதலில் 170 பாகை செல்சியசு வெப்பநிலையில் நீராவியாகவும் (H2O(வாயு)) மெட்டாபோரிக் அமிலமாகவும் (HBO2) சிதைகிறது. மேலும் 300° செல்சியசு வெப்பநிலை வரை சூடுபடுத்தினால் அதிக நீராவியும் போரான் டிரையாக்சைடும் உருவாகும். வினைகள் கீழே கொடுக்கப்படுகின்றன:  
:H<sub>3</sub>BO<sub>3</sub> → HBO<sub>2</sub> + H<sub>2</sub>O
:2 HBO<sub>2</sub> → B<sub>2</sub>O<sub>3</sub> + H<sub>2</sub>O  
போரிக் அமிலம் B<sub>2</sub>O<sub>3</sub> வெப்பப்படுத்தப்பட்ட பாய்மநிலைப் படுகையில் நீரற்ற நுண்படிகமாக மாறுகிறது.  
கவனமாக கட்டுப்படுத்தப்பட்ட வெப்ப விகிதம் நீர் வெளியாகும் சூழலை தவிர்க்கிறது. உருகிய போரான் ஆக்சைடு சிலிகேட்டுகளை தாக்குகிறது. உட்புற குழாய்கள் கிராபைட்டால் செய்யப்பட்ட காரணத்தால் அசிட்டிலீன் வெப்ப சிதைவை செயலற்றதாக்குகின்றன  
சுற்றுப்புற அழுத்தத்தில் உருகிய α-B2O3 இன் படிகமயமாக்கல் வலுவாக இயக்கவியல் ரீதியாக விரும்பப்படுவதில்லை. படிக உருவமற்ற திடப்பொருளின் படிகமயமாக்கலுக்கான நிலைமைகள் 10 கிலோபார் மற்றும் ~ 200° செல்சியசு வெப்பநிலை ஆகும் . எதிர்வடிவமுள்ள இடக்குழுக்களில் அதன் முன்மொழியப்பட்ட படிக அமைப்பு P31(#144); P32(#145) ஆகும். (எ.கா:γ- கிளைசின்) இப்படிக அமைப்பின் திருத்தப்பட்ட வடிவம் P3121(#152); P3221(#154) (எ.கா. α-குவார்ட்சு) ஆகும்.  
டைபோரேன் காற்றில் ஆக்சிசனுடன் வினைபுரிவதாலும் போரான் ஆக்சைடு உருவாகிறது.  
:2B<sub>2</sub>H<sub>6</sub>(g) + 3O<sub>2</sub>(g) → 2B<sub>2</sub>O<sub>3</sub>(s) + 6H<sub>2</sub>(g)
:B<sub>2</sub>H<sub>6</sub>(g) + 3H<sub>2</sub>O(g) → B<sub>2</sub>O<sub>3</sub>(s) + 6H<sub>2</sub>(g)
# போரான் டிரையாக்சைடு

## பயன்கள்

கண்ணாடி மற்றும் பற்சிப்பிகள் பாய்ம முகவராக இது பயன்படுகிறது. </br>
போரான் கார்பைடு போன்ற பிற போரான் சேர்மங்களை ஒருங்கிணைப்பதற்கான தொடக்கப் பொருள் இதுவாகும்</br>.
கண்ணாடி இழைகளில் பயன்படுத்தப்படும் ஒரு சேர்க்கைப் பொருள்.</br>
போரோசிலிகேட்டு கண்ணாடி உற்பத்தியில் பகுதிக் கூறாகப் பயன்படுத்தப்படுகிறது.</br>
கரிம தொகுப்பில் அமில வினையூக்கியாகப் பயன்படுகிறது.
# சௌரப் குமார் சாலிகா

**சௌரப் குமார் சாலிகா** (ஆங்கிலம்: Saurabh Kumar Chaliha) (1930 - 2011 ஜூன் 25 ) என்ற புனைப்பெயரில் அசாமிய சிறுகதைகள் எழுத்தாளராவார். இவரது உண்மையான பெயர் சுரேந்திர நாத் மேதி என்பதாகும். இவரது சிறுகதைத் தொகுப்பு குலாம் 1974இல் மதிப்புமிக்க சாகித்திய அகாதமி விருதை வென்றது. சாலிகா இந்த விருதைப் பெறச் செல்லவில்லை. பின்னர் அது இவருக்கு அகாதமியால் அனுப்பப்பட்டது.
# சௌரப் குமார் சாலிகா

## சுயசரிதை

சௌரப் குமார் சாலிகா 1930ஆம் ஆண்டில் இந்தியாவின் அசாமின் தர்ரங் மாவட்டத்திலுள்ள மங்கல்தோய் நகரில் காளிராம் மேதி - சுவர்ணலதா மேதி ஆகியோருக்குப் பிறந்தார். இவரது தந்தை காளிராம் மேதி கடிதங்களில் முக்கியத்துவம் வாய்ந்தவர். 1919ஆம் ஆண்டு அசாம் இலக்கிய மன்றத்தின் அமர்வுக்கு தலைமை தாங்கினார்.  
சாலிகா தனது பள்ளி வாழ்க்கையை 1939இல் குவகாத்தியின் புனித மேரி கான்வென்ட் பள்ளியில் தொடங்கினார், பின்னர் காட்டன் கல்லூரி பள்ளிக்கு மாற்றினார். அங்கிருந்து மெட்ரிகுலேஷன் தேர்வில் தேர்ச்சி பெற்றார். 1946 இல் சாலிகா ஐ.எஸ்.சி படிப்பதற்காக காட்டன் கல்லூரியில் சேர்ந்தார். அங்கு இவர் ஒரு சிறந்த அறிவியல் மாணவராக இருந்தார். 1948இல் மாநிலத்தில் 5வது இடத்தில் பறக்கும் வண்ணங்கள் போல தேர்வில் தேர்ச்சி பெற்றார். பின்னர் சாலிகா காட்டன் கல்லூரியிலேயே இயற்பியலில் இளங்கலை அறிவியல் (பிஎஸ்சி) படிப்பைத் தேர்வு செய்தார். இருப்பினும், இவர் தனது கல்லூரி நாட்களில் பொதுவுடமை மற்றும் மார்க்சிய சித்தாந்தங்களால் ஈர்க்கப்பட்டார். மேலும் இந்திய புரட்சிகர பொதுவுடமை கட்சியுடன் (ஆர்.சி.பி.ஐ) தீவிரமாக ஈடுபட்டார். இதன் விளைவாக கைது செய்யப்பட்டு எழுத்தாளருக்கு சிறைத்தண்டனை விதிக்கப்பட்டது. சிறையில் இருந்து தனது இளங்கலை அறிவியல் இறுதித் தேர்வுகளுக்கு சென்றார். இலண்டன் பல்கலைக்கழகத்தில் இயற்பியலில் முதுகலை அறிவியல் (எம்.எஸ்.சி) முடித்தார்.
# சௌரப் குமார் சாலிகா

## தொழில்

சாலிகா 1960இல் இந்தியா திரும்புவதற்கு முன்பு ஜெர்மனியில் பல கல்வி நிறுவனங்களில் பணிபுரிந்தார், அசாம் பொறியியல் கல்லூரியில் இயற்பியல் துறையில் விரிவுரையாளராக சேர்ந்தார். அதே துறையின் தலைவராக ஓய்வு பெற்ற இவர் 1990ஆம் ஆண்டில் கல்லூரியின் வாழ்நாள் கூட்டாளியாக கௌரவிக்கப்பட்டார். இவரது பல கதைகள் பல முதலில் அசாமி பத்திரிகைகள் மற்றும் *பன்ஹி*, *இராம்தேனு*, *அவகான்*, *சமகலின்*, *சாதின்*, *தைனிக் அசோம்*, *அசோம் பானி* போன்ற இலக்கிய இதழ்களில் வெளிவந்தன. மேலும் பல ஆங்கிலம், பெங்காலி, இந்தி, தெலுங்கு மற்றும் மலையாளம் போன்ற பிற மொழிகளில் மொழிபெயர்க்கப்பட்டுள்ளன. இவைகள் பல்வேறு இந்திய இதழ்கள் மற்றும் தொகுப்புகளில் வெளியிடப்பட்டன.
# சௌரப் குமார் சாலிகா

## விருதுகள்

சௌரப் குமார் சாலிகா தனது *குலாம்* என்ற சிறுகதைத் தொகுப்புக்காக 1974ஆம் ஆண்டில் சாகித்ய அகாதமி விருதை வென்றார். 1995ஆம் ஆண்டில், அசாம் பள்ளத்தாக்கு இலக்கிய விருதும் இவருக்கு வழங்கப்பட்டது. ஆனால், தனிமைப்படுத்தப்பட்ட சாலிகா ஒரு முறை மட்டுமே முறையான அங்கீகாரத்தை பகிரங்கமாக ஏற்றுக்கொண்டார். தனது விருதை ஏற்றுக்கொள்ளும் உரையில், 'நான் ஒரு ஆதாய நோக்குடன் இருப்பவனைப் போல உணர்கிறேன்' என்று கூறினார். ஒரு புனைப்பெயரில் எழுதும் இவர், குவகாத்தி நகரத்திலுள்ள ஒரு நிறுவன அமைப்பிலிருந்து அசாம் பள்ளத்தாக்கு இலக்கிய விருதை ஊடகங்கள் மற்றும் பொதுமக்களிடையே தன்னை பகிரங்கமாக வெளிபடுத்திக் கொள்ளவில்லை. இந்த விருதினை ஏற்றுக்கொண்டபோது, ஒரு முறை மட்டுமே இவர் பகிரங்கமாக வெளிவந்தார். இந்த ஒற்றை நிகழ்வைத் தவிர, சாலிகா தனது வாழ்நாள் முழுவதும் எண்ணற்ற அபிமானிகளுக்கு ஒரு புதிராக இருந்தார்.
# சௌரப் குமார் சாலிகா

## இறப்பு

சௌரப் குமார் சாலிகா சுவாச நோயால் பாதிக்கப்பட்டு குவகாத்தியின் சர்வதேச மருத்துவமனையில் அனுமதிக்கப்பட்டார், அங்கு இவருக்கு சிறு அறுவை சிகிச்சையும் செய்யப்பட்டது. இவர் 2012 ஜூன் 25, அன்று மருத்துவமனையில் சனிக்கிழமை காலை 5.40 மணிக்கு, தனது 81 வயதில் இறந்தார்.
# மாங்கனீசு(VII) ஆக்சைடு

**மாங்கனீசு(VII) ஆக்சைடு** *(Manganese(VII) oxide)* என்பது Mn2O7 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.இதை மாங்கனீசு ஏழாக்சைடு, மாங்கனீசு எப்டாக்சைடு என்ற பெயர்களாலும் அழைக்கலாம். எளிதில் ஆவியாகக் கூடிய இச்சேர்மம் அதிகமான வினைத்திறனை கொண்டதாகும். வேண்டுமென்று தயாரிக்கப்பட்டதை விட இச்சேர்மம் தயாரிக்கப்பட வேண்டாமென அடிக்கடி விவாதிக்கப்படுகிறது. மிகவும் ஆபத்தான ஓர் ஆக்சிசனேற்றியாக மாங்கனீசு(VII) ஆக்சைடு சேர்மம் கருதப்படுகிறது. முதன்முதலில் 1860 இல் கண்டுபிடிக்கப்பட்டு இது விவரிக்கப்பட்டது. பெர்மாங்கனிக் அமிலத்தின் அமில நீரிலி என்றும் இது வகைப்படுத்தப்படுகிறது.
# மாங்கனீசு(VII) ஆக்சைடு

## பண்புகள்

மாங்கனீசு(VII) ஆக்சைடின் படிக வடிவச் சேர்மம் அடர் பச்சை நிறம் கொண்டதாகும். நீர்ம நிலை மாங்கனீசு(VII) ஆக்சைடு எதிரொளியில் பச்சை நிறங்கொண்டும் செலுத்தப்பட்ட ஒளியில் சிவப்பு நிறமாகவும் தோன்றுகிறது. கார்பன் டெட்ராகுளோரைடு கரைசலில் மாங்கனீசு(VII) ஆக்சைடு கரைகிறது. தண்ணீருடன் தொடர்பு கொள்ள நேரிட்டால் சிதைவடைகிறது.
# மாங்கனீசு(VII) ஆக்சைடு

## கட்டமைப்பு

மாங்கனீசு(VII) ஆக்சைடின் கரைதல் பண்புகள் இதை முனைவுத் தன்மை இல்லாத ஒரு மூல்க்கூறு இனமாக அடையாளம் காட்டுகிறது. இதனுடைய கட்டமைப்பும் அதை உறுதி செய்கிறது. ஒரு பொதுவான உச்சியைப் பகிர்ந்து கொள்கின்ற ஒரு சோடி நான்முகிகளால் இம்மூலக்கூறுகள் ஆக்கப்பட்டுள்ளன. உச்சியை ஆக்சிசன் அணுக்கள் ஆக்ரமித்துள்ளன. மாங்கனீசு(VII) மையங்கள் நான்முகியின் மையப்பகுதியில் இடம் பிடித்துள்ளன. O3Mn-O-MnO3 என்ற வாய்ப்பாடு இவற்றின் இணைப்பு முறையைப் பற்றி கூறுகிறது. விளிம்பிலுள்ள Mn−O பிணைப்புகளுக்கு இடையிலான தொலைவு 1.585 Å ஆகும். இரண்டு மாங்கனீசு அணுக்களிலிருந்து 1.77 Å தொலைவில் பாலம் அமைத்துள்ள ஆக்சிசன் அணுக்கள் உள்ளன. கட்டமைப்பின் Mn−O−Mn அணுக்களுக்கு இடையிலான பிணைப்புக் கோணம் 120.7° ஆகும்.  
பைரோசல்பேட்டு, பைரோபாசுப்பேட்டு, டைகுரோமேட்டு போன்றவைகள் மாங்கனீசு எப்டாக்சைடின் கட்டமைப்பை ஒத்த அமைப்பை ஏற்றுக் கொண்டுள்ளன. அநேகமாக முழுமையாக மிகவும் ஒத்த முக்கிய குழு இனம் Cl2O7 ஆகும். இடைநிலை தனிமங்கள் இடம்பெற்றுள்ள உலோகத் தொடரில் உள்ள தனிமங்களுடன் ஒப்பீடுகளில் கவனம் செலுத்தினால் Tc2O7 மற்றும் Mn2O7 ஆகியவை இரண்டும் கட்டமைப்பு ரீதியாக ஒத்திருக்கின்றன. ஆனால் Tc-O-Tc இனைப்புகளுக்கு இடையிலான பிணைப்புக் கோணம் 180 பாகைகளாகும். திண்மநிலை Re2O7 ஒரு மூலக்கூற்று சேர்மம் அல்ல என்றாலும் நான்முகி, எண்முகி தளங்கள் இரண்டிலும் குறுக்குப்பிணைப்பு இரேணியம் மையங்களை பெற்றிருக்கிறது .  
வாயுநிலையில் இது மூலக்கூற்று சேர்மமாக Tc2O7 சேர்மத்தின் அதே கட்டமைப்பை ஏற்றுக் கொண்டுள்ளது .
# மாங்கனீசு(VII) ஆக்சைடு

## தயாரிப்பு மற்றும் வினைகள்

பொட்டாசியம் பெர்மாங்கனேட்டுடன் அடர் கந்தக அமிலத்தை சேர்த்து வினைபுரியச் செய்தால் அடர் பச்சை நிறத்தில் ஒரு எண்ணெயாக Mn<sub>2</sub>O<sub>7</sub> உருவாகிறது. ஓசோன் வாயுவும் இவ்வினையில் உருவாகலாம். ஆல்க்காலில் தோய்க்கப்பட்ட ஒரு துண்டு காகிதத்தை ஓசோன் வாயு தன்னிச்சையாகப் பற்றவைக்கும்
# கூடாரம்

**கூடாரம்** *(tent)* என்பது ஒரு தற்காலிக வாழிடமாகும். இது நங்கூரக் கம்பங்களால் ஆன சட்டகம் மீது துணியால் போர்த்தியோ வேறுவகை மூடுபொருட்களாலோ கட்டப்படுகிறது. சிறுகூடாரங்கள் வெறுமனே துணியால் மட்டுமே போர்த்தி நிலைநிறுத்தப்படுகின்றன. பெருகூடாரங்கள் மு\ளைகளில் கயிற்றால் இழுத்துக் கட்டி நிலைநிறுத்தப்படுகின்றன. முதன்முதலில் கூடாரம் பொழுதுபோக்கிற்காகத் தற்காலிகமாகக் கட்டப்பட்டது.  
இரீபீ எனப்படும் கூம்பு வடிவிலான அமைப்பையும் அதன் உச்சியில் புகை வெளிச்செல்லக் கூடிய துவாரத்தையும் கொண்ட கூடார வகை அமெரிக்கத் தாயக மக்களாலும் கனேடியத் தாயக மக்களாலும் சமவெளிப் பழங்குடிகளாலும் பண்டைய காலந்தொட்டு அதாவது பொ.ஆ.மு 10,000 முதல் பொ.ஆ.மு 4000 வரையான காலப்பகுதிகளில் பின்பற்றப்பட்டது.
# கூடாரம்

## வரலாறு

படைகளின் தோல் கூடாரம் திராயானின் தூணில் இருந்து பெறப்பட்டது.]]
கூடாரங்கள் இரும்பு ஊழியின் தொடக்கத்திலிருந்து பயன்படுத்தப்படுகின்றன. அவை விவிலியத்தில் குறிப்பிடப்பட்டுள்ளன. எடுத்துக்காட்டாக, தோற்றம் 4:20 இல் ஜபால் "ஆரம்பத்தில் கூடரங்களுக்குள் வாழ்ந்து ஆடுகளையும் செம்மறி ஆடுகளையும் வளர்த்ததாக" விவரிக்கின்றார். உருமானியப் படைகள் தோல் கூடாரங்களைப் பயன்படுத்தியது.
# கூடாரம்

## பயன்பாடுகள்

நாடோடிகள், பொழுதுபோக்கு முகாமிடுவோர், படைவீரர்கள், பேரழிவுகளால் பாதிக்கப்பட்டவர்கள் கூடாரங்களை வசிப்பிடமாகப் பயன்படுத்துகின்றனர். கூடாரங்கள் பொதுவாக திருவிழாக்கள், திருமணங்கள், கொல்லைப்புற விருந்துகள், முக்கிய நிறுவன நிகழ்வுகள், அகழ்வாராய்ச்சி, தொழில்துறைப் பணித் தங்குமிடமாகவும் பயன்படுத்தப்படுகின்றன.
# கூடாரம்

## பயன்பாடுகள்

### பாரம்பரியம்

கூடாரங்கள் பாரம்பரியமாக உலகெங்கிலும் உள்ள நாடோடி மக்களால் குறிப்பாக அமெரிக்க முதற்குடிமக்கள், மங்கோலியன், துருக்கியர்கள் மற்றும் திபெத்திய நாடோடிகளால் பயன்படுத்தப்படுகின்றன.
# கூடாரம்

## பயன்பாடுகள்

### இராணுவம்

, ஈராக் ஏப்பிரல் 2004).]]  
படைகள் உலகெங்கிலும் நீண்ட காலமாக கூடாரங்கள் தங்கள் பணி வாழ்க்கையின் ஒரு பகுதியாக பயன்படுத்தப்படுகின்றன. பாரம்பரியமான தங்குமிடங்களுடன் ஒப்பிடும்போது, கூடாரங்கள் இராணுவத்தால் ஒப்பீட்டளவில் விரைவான அமைப்பிற்காக விரும்பப்படுகின்றன. உலகின் மிகப்பெரிய கூடாரங்களைப் பயன்படுத்துபவர்களில் அமெரிக்கப் பாதுகாப்புத் துறையும் ஒன்று. அமெரிக்கப் பாதுகாப்புத் துறை கூடாரத்தின் தரம் மற்றும் கூடார விவரக்குறிப்புகள் குறித்து கடுமையான விதிகளைக் கொண்டுள்ளது. இராணுவத்திற்கு மிகவும் பொதுவான கூடாரப் பயன்பாடுகள் தற்காலிக தடுப்பணைகள் (தூக்கக் குடியிருப்பு), சாப்பாட்டு வசதிகள், களத் தலைமையகம், நலன்புரி மற்றும் பொழுதுபோக்கு வசதிகள் மற்றும் பாதுகாப்பு சோதனைச் சாவடிகள் ஆகும். அமெரிக்க இராணுவம் வரிசைப்படுத்தக்கூடிய விரைவான அமைக்கும் தங்குமிடம் அல்லது டிராஷ் எனப்படும் நவீன கூடாரத்தைப் பயன்படுத்தத் தொடங்குகிறது. இது குளிரூட்டல் மற்றும் வெப்பமாக்கலுக்கான ஏற்பாடுகளைக் கொண்ட ஒரு மடக்கு கூடாரம் ஆகும்.
# கூடாரம்

## பயன்பாடுகள்

### பொழுதுபோக்கு

முகாமிடுதல் என்பது பொழுதுபோக்கின் பிரபலமான வடிவமாகும், இது பெரும்பாலும் கூடாரங்களைப் பயன்படுத்துகிறது. ஒரு கூடாரம் அதன் பெயர்வுத்திறன் மற்றும் குறைந்த சுற்றுச்சூழல் தாக்கத்தால் பொருளாதார மற்றும் நடைமுறைக்குரிய முக்கியத்துவத்தைப் பெறுகின்றது. வனாந்தரத்தில் அல்லது பின்னணியில் பயன்படுத்தும்போது இந்த குணங்கள் அவசியமானதாகும்.
# கூடாரம்

## அவசரகால நிலை

போர், பூகம்பம் மற்றும் தீ போன்ற மனிதாபிமான அவசரநிலைகளில் கூடாரங்கள் பெரும்பாலும் பயன்படுத்தப்படுகின்றன.
எவ்வாறாயினும், சில நேரங்களில், இந்த தற்காலிக தங்குமிடங்கள் ஒரு நிரந்தர அல்லது அரை நிரந்தர வீடாக மாறும், குறிப்பாக இடம்பெயர்ந்த மக்கள் அகதிகள் முகாம் அல்லது சேரிப்புறங்களில் வசிப்பவர்களுக்கு, அவர்களுடைய முந்தைய இடத்திற்கு திரும்ப முடியாத சந்தர்ப்பங்களில் இது பயன்படும்.
# கூடாரம்

## அவசரகால நிலை

### எதிர்ப்பு இயக்கங்கள்

எதிர்ப்பு இயக்கங்களை நடாத்துபவர்கள் கூடாரங்களை தம் எதிர்ப்பின் அடையாளங்களாகப் பயன்படுத்தப்படுகின்றனர். 1968 ஆம் ஆண்டில் உயிர்த்தெழுதல் நகரம் என்ற பெயரில் வாஷிங்டனில் நூற்றுக்கணக்கான கூடாரங்கள் வறுமை எதிர்ப்பு பிரச்சாரகர்களால் அமைக்கப்பட்டது. இது எதிர்ப்பைக் காட்டும் குறியீடாக பயன்பட்டது .
# நிருபமா போர்கோகெய்ன்

**நிருபமா போர்கோகெய்ன்** (ஆங்கிலம்: Nirupama Borgohain) 1932 இல் பிறந்த இவர் ஒரு இந்திய பத்திரிகையாளர் மற்றும் அசாமி மொழியில் புதினங்களை எழுதும் ஒரு எழுத்தாளர் ஆவார். அவர் சாகித்ய அகாடமி விருதையும் வென்றவர். *அபியாத்ரி* என்ற புதினம் மூலம் நன்கு அறியப்படுபவர். 2015 ஆம் ஆண்டில், சமுதாயத்தில் அதிகரித்து வரும் சகிப்புத்தன்மையின்யை எதிர்த்து தனது சாகித்ய அகாதமி விருதை திருப்பித் தர முடிவு செய்தார். அவர் அசாம் பள்ளத்தாக்கு இலக்கிய விருதையும் பெற்றவர்.
# நிருபமா போர்கோகெய்ன்

## சுயசரிதை

1932 ஆம் ஆண்டு மார்ச் 17 ஆம் தேதி அசாமின் குவகாத்தியில் வருமான வரி அலுவலகத்தில் எழுத்தராக இருந்த ஜாதப் தமுலி மற்றும் காஷிஸ்வரி தமுலி ஆகியோருக்கு நிருபமா பிறந்தார். அவர் குவஹாத்தி மற்றும் கல்கத்தா பல்கலைக்கழகத்தின் காட்டன் கல்லூரியில் பயின்றார். அங்கிருந்து ஆங்கில இலக்கியம் மற்றும் அசாமியில் முதுகலை பட்டங்களைப் பெற்றார்.  
1958 ஆம் ஆண்டில், நிருபமா எழுத்தாளரும் பத்திரிகையாளருமான கோமன் போர்கோகெய்ன் என்பவரை மணந்தார். அவர்களுக்கு இரண்டு மகன்கள் இருந்தனர். 1977 இல், அவர்கள் இருவரும் பிரிந்தனர்.
# நிருபமா போர்கோகெய்ன்

## தொழில்

### இதழியல்

நிருபமா பல்வேறு கல்லூரிகளில் ஆங்கில விரிவுரையாளராகவும், *சப்தகிக் சஞ்சிபத்* மற்றும் *சித்ராங்கதா* ஆகியவற்றின் ஆசிரியராகவும் பணியாற்றினார்.  
1968 மற்றும் 1980 க்கு இடையில், போர்கோகெய்ன் *சப்தகிக் நீலாச்சல்* என்ற வார இதழில் பணிபுரிந்தார். இது இவர் அசாமில் மிகவும் செல்வாக்கு மிக்க ஒன்றாக வளர காரணமாக இருந்தது. 1979 &ndash; 85 வரை, வங்காள தேசத்தில் இருந்து சட்டவிரோதமாக குடியேறியதாகக் கூறப்படுவதற்கு எதிராக அசாமில் ஒரு அசாம் கிளர்ச்சி ஏற்பட்டது. மேலும் பல முகாம்கள் ஆர்வலர்களால் தாக்கப்பட்டன. இந்த தாக்குதல்கள் குறித்து நிருபமா போர்கோகெய்னின் விசாரணையின் விளைவாகக் கட்டுரைகள் பத்திரிகையிலிருந்து அவரை சர்ச்சைக்குரிய பதவி நீக்கம் செய்ய வழிவகுத்தன.
# நிருபமா போர்கோகெய்ன்

## தொழில்

### இலக்கியம்

நிருபமா *இராம்தேனு* இதழில் நீலிமா தேவி என்ற புனைப்பெயரில் சிறுகதைகளை வெளியிடத் தொடங்கினார். அவரது சில படைப்புகள் *அனெக் ஆகாஸ்* ( *பல வானம்*, 1961), *ஜலாச்சாபி* ( *திரைப்படம்*, 1966), *சன்யாதார் காவ்யா* ( *கவிதை கவிதைகள்*, 1969) போன்றவை.  
நிருபமாவின் முதல் புதினமான *சீ நாடி நீராவதி* ( *நதி பாய்கிறது* ) இது ஒரு நதியின் தலைவிதியுடன் ஒரு பெண்ணின் கதையை பின்னிப்பிணைத்தது. அதே நேரத்தில் *எஜன் புத மனு* ( *ஒரு வயதான மனிதன்*, 1966) ஒரு தந்தைக்கும் மகனுக்கும் இடையிலான உறவை மையமாகக் கொண்டது. ஒரு சாதியினருக்கு இடையேயான திருமணம் காரணமாக பதட்டங்களை ஏற்படுத்துகிறது.  
அவரது பெண்ணிய நாவல்கள் *தினோர் பிசோத் தினோர்* (1968), *அன்யா ஜீவன்* (1986) மற்றும் *சம்பாவதி* ஆகியவை அடக்குமுறை சமூக நலன்களையும் ஆணாதிக்கத்தையும் எதிர்கொள்ளும் பெண்களின் அனுதாப சித்தரிப்புகளுக்கு குறிப்பிடத்தக்கவைகள். இதற்கிடையில், கிராமப்புற இடம்பெயர்வு மற்றும் பழைய நிறுவப்பட்ட சமூக *ஒழுங்குகளின் முறிவு காரணமாக அஜீரர்கள் எதிர்கொள்ளும் சீரழிவு* அவரது *தனர்* *பிசோத் தினோர்* மற்றும் *பபிசாத் ரோங்காத் சூர்யா* (1980) ஆகியவற்றில் நன்கு விவரிக்கப்பட்டது. *இபரோர் கோர் சிபரோர் கோர்* *(இந்தப் பகுதி வீடுகள் மற்றும் அந்த பகுதி வீடுகள்* 1979) ஒரு சிறந்த வாழ்க்கையைத் தேடி கிராமப்புற மக்கள் நகர்ப்புறங்களுக்கு இடம் பெயர்ந்ததை மீண்டும் சித்தரிக்கப்பட்டது. கதை இயற்கையான வடிவத்தில் சொல்லப்பட்டது. யதார்த்தமானது. ஆனால் அவநம்பிக்கையால் பாதிக்கப்பட்டது.  
நிருபமாவின் *அபியாத்ரி* (1995) ஒரு அசாமிய சுதந்திர போராட்ட வீரர், பெண்ணிய மற்றும் சமூக ஆர்வலர் சந்திரபிரவ சைகியானியின் வாழ்க்கையின் வாழ்க்கை வரலாற்றுப் புதினமாகும். இது அடுத்த ஆண்டு அவருக்கு சாகித்ய அகாதமி இலக்கிய விருதை பெற்றுத் தந்தது. மேலும் இது அவரது சிறந்த நாவல்களில் ஒன்றாக கருதப்படுகிறது.
# பொட்டாசியம் பைடார்டரேட்டு

**பொட்டாசியம் பைடார்டரேட்டு** (Potassium bitartarate) **பொட்டாசியம் ஐதரசன் டார்டரேட்டு** என்றும் அழைக்கப்படுகிறது. இதன் மூலக்கூற்று வாய்ப்பாடு KC<sub>4</sub>H<sub>5</sub>O<sub>6</sub> ஆகும். இது மது தயாரிப்பின் போது கிடைக்கும் துணை விளைபொருள் ஆகும். சமையலில் இது தாட்டர்ச்சாரம் என அழைக்கப்படுகிறது. இது டார்டாரிக் அமிலத்தின் பொட்டாசியம் அமில உப்பிலிருந்து (ஒரு கார்பாக்சிலிக் அமிலம் ) பதப்படுத்தப்படுகிறது. இதன் விளைவாக கிடைக்கும் தூள் வடிவ அமிலத்தை அடுமனைத் தொழில் அல்லது துப்புரவுக் கரைசலாக (எலுமிச்சை சாறு அல்லது வெள்ளை வினிகர் போன்ற அமிலக் கரைசலுடன் கலக்கும்போது) பயன்படுத்தலாம்.
# பொட்டாசியம் பைடார்டரேட்டு

## கிடைக்கும் விதம்

திராட்சை சாற்றை நொதிக்கச் செய்யும் போது பொட்டாசியம் பைடார்டரேட்டு மதுக்குடுவையில் படிகமாக்குகிறது. மேலும், குடுவைகளில் உள்ள மதுவை வெளியேற்றும் படிகங்கள் (ஒயின் வைரங்கள்) பெரும்பாலும் 10° செல்சியசு (50° பாரன்கீட்) குறைவான வெப்பநிலையில் சேமித்து வைக்கப்பட்டிருக்கும் மது நிரப்பப்பட்ட குடுவைகளில் தக்கையின் அடிப்பகுதியில் உருவாகும். மேலும், எப்போதாவது இயற்கையாகவே மதுவில் கரைந்துவிடும்.  
இந்த படிகங்கள் குளிர்ந்த அல்லது சிறிது நேரம் நிற்க அனுமதிக்கப்பட்ட புதிய திராட்சை சாற்றிலிருந்து வெளியேறும். வீட்டில் திராட்சை பழப்பாகில் அல்லது பழக்கூழில் படிகங்கள் உருவாதலைத் தடுக்க, படிகமயமாக்கலை ஊக்குவிக்க முன்னதாகத் தேவைப்படும் புதிய திராட்சை சாற்றை ஒரே இரவில் குளிர்விக்க வேண்டும். பொட்டாசியம் பைடார்டரேட்டுப் படிகங்கள் பருத்தித்துணியின் இரண்டு அடுக்குகளின் மூலம் வடிகட்டுவதன் மூலம் அகற்றப்படுகின்றன. வடிகட்டப்பட்ட சாறு பின்னர் பழப்பாகு அல்லது பழக்கூழ் கூழ்மமாக மாற்றப்படலாம். சில சந்தர்ப்பங்களில் அவை குளிர்ந்த கொள்கலனின் பக்கத்தோடு ஒட்டிக்கொண்டு வடிகட்டலை தேவையற்றதாக ஆக்குகின்றன.  
பண்படா வடிவம் (மண்டிகப்படலம் என அழைக்கப்படுகிறது) சேகரிக்கப்பட்டு சுத்திகரிக்கப்பட்டு பல சமையல் மற்றும் பிற வீட்டு நோக்கங்களுக்காக பயன்படுத்தப்படும் வெள்ளை நிறமுள்ள, மணமற்ற, அமிலத்தன்மையுள்ள தூள் தயாரிக்கப்படுகிறது.
# பொட்டாசியம் பைடார்டரேட்டு

## பயன்பாடுகள்

### உணவில்

உணவில், பொட்டாசியம் பைடார்டரேட்டு பின்வரும் காரணங்களுக்குப் பயன்படுத்தப்படுகிறது:  
- முட்டையின் வெள்ளைக்கருவை உறுதிப்படுத்துதல், அவற்றின் வெப்ப சகிப்புத்தன்மை மற்றும் கனஅளவை அதிகரிக்கும்
- மென்மையாக்கப்பட்ட பாலேட்டினை உறுதிப்படுத்துதல், அதன் அமைப்பு மற்றும் கன அளவைப் பராமரித்தல்
- ரொட்டியாதலைத்தடுக்கும் மற்றும் கனமாதலைத் தடுக்கும் காரணிகள்
- சர்க்கரை பாகங்களை படிகமாக்குவதைத் தடுக்கும், சுக்ரோஸில் சில குளுக்கோஸ் மற்றும் பிரக்டோஸாக உடைவதால்
- வேகவைத்த காய்கறிகளின் நிறமாற்றம் குறைதல்  
கூடுதலாக இந்த உப்பு கீழ்க்காண்பனவற்றில் பகுதிப்பொருளாக பயன்படுகிறது:
- சோடியம் பைகார்பனேட்டை தூண்டி விடுவதற்காக சமையல் சோடாவில், ஒரு பகுதிப்பொருளாக
- பொட்டாசியம் குளோரைடுடன் இணைந்து, சோடியம்-அல்லாத உப்பு பதிலிகளாக,
# பொட்டாசியம் பைடார்டரேட்டு

## வீட்டு உபயோகப் பயன்பாட்டில்

பொட்டாசியம் பைடார்டரேட்டை எலுமிச்சை சாறு அல்லது வெள்ளை வினிகர் போன்ற அமில திரவத்துடன் கலந்து பித்தளை, அலுமினியம் அல்லது தாமிரம் போன்ற உலோகங்களுக்கு பசை போன்ற துப்புரவுக் காரணியை உருவாக்கலாம் அல்லது பீங்கானிலிருந்து ஒளிக்கறைகளை அகற்றுவது போன்ற பிற துப்புரவு பயன்பாடுகளுக்கு தண்ணீருடன் கலக்கலாம்.  
தாட்டர்ச்சாரம் பெரும்பாலும் பாரம்பரிய சாயமிடுதலில் பயன்படுத்தப்பட்டது. அங்கு டார்ட்ரேட் அயனிகளின் சிக்கலான நடவடிக்கையானது, டின் குளோரைடு மற்றும் ஆலம் போன்ற நிறமூன்றி உப்புகளின் கரைதிறன் மற்றும் நீராற்பகுப்பை சரிசெய்ய பயன்படுத்தப்பட்டது.  
தாட்டர்ச்சாரம், ஐதரசன் பெராக்சைடுடன் ஒரு பசையாகக் கலக்கப்படும்போது, சில கைக் கருவிகளில் இருந்து துருவை சுத்தம் செய்ய பயன்படுத்தப்படுகிறது. இந்த பசையானது பயன்படுத்தப்பட்டு சில மணி நேரம் இறுக அனுமதிக்கப்படுகிறது, பின்னர் ரொட்டி சோடா / நீர் கரைசலில் கழுவப்பட வேண்டும். மீண்டுமொரு முறை தண்ணீர் கொண்டு நன்கு கழுவிய பின்னர் நன்கு உலர்த்திய பின், ஒரு மெல்லிய எண்ணெய் பூச்சு அரத்தை மேலும் துருப்பிடிக்காமல் பாதுகாக்கும்.
# பொட்டாசியம் பைடார்டரேட்டு

## வீட்டு உபயோகப் பயன்பாட்டில்

### அழகு சாதனப் பொருட்களில்

முடிக்குச் சாயமிடுவதற்காக, பொட்டாசியம் பைடார்டரேட்டானது மருதாணியுடன் சேர்க்கப்படுகிறது. இந்தக் கலவையில் பொட்டாசியம் பைடார்டரேட்டானது ஒரு மிதமான அமிலமாகச் செயல்பட்டு மருதாணியின் செயல்பாட்டைத் தூண்டுகிறது.
# பார்தோலின் நீர்க்கட்டி

**பார்தோலின் நீர்க்கட்டி** *( Bartholin's cyst)* என்பது பார்தோலின் சுரப்பி பிறப்புறுப்புக்குள் இருக்கும் போது தடுக்கப்படுவதால் உண்டாகும் ஒருவகையான நீர்க்கட்டியாகும் சிறிய நீர்க்கட்டிகள் ஒரு சில அறிகுறிகளை ஏற்படுத்தும். இந்த நீர்க்கட்டியில் தொற்று ஏற்பட்டால் புண் ஏற்பட்டு சீழ் உண்டாகக்கூடும். புண்கள் சிவப்பு நிறத்திலும் மிகவும் வேதனை உண்டாக்குபவையாகவும் இருக்கும். Rarely gonorrhea may be involved. அரிதாக கொனோறியா எனப்படும் மேகவெட்டை நோயினால் ஏற்பட்டதாகவும் இது இருக்கலாம். நோய் கண்டறிதல் பொதுவாக அறிகுறிகள் மற்றும் பரிசோதனையை அடிப்படையாகக் கொண்டவையாகும்.. இவரை சிறப்பிக்கும் விதமாக இந்நோய்க்கு பார்தோலின் நீர்கட்டி எனப்பெயரிடப்பட்டது. பார்தோலின் நீர்க்கட்டி நோயின் உள்ளார்ந்த அடிப்படைகள் பபோர்டு வோர்டு என்பவரால் 1967 ஆம் ஆண்டு தீர்மானிக்கப்பட்டது. .
# பார்தோலின் நீர்க்கட்டி

## அறிகுறிகள்

பெரும்பாலான பார்தோலின் நீர்க்கட்டிகள் நோயாளிகளுக்கு எந்தவிதமான அறிகுறிகளையும் ஏற்படுத்துவதில்லை. ஆனால் நடைபயிற்சியின் போதும், உட்கார்ந்து உள்ளபோதும் நோய்த் தொற்று அல்லது சளி அடைப்பு போன்ற காரணங்களால் சுரப்பியில் அடைப்பு ஏற்படக்கூடும். மேலும் பார்தோலின் சுரப்பியில் இருந்து சுரக்கும் நீர் வெளியேறாமல் தங்குவதால் நீர்க்கட்டியை உருவாக்குகிறது. .
# பார்தோலின் நீர்க்கட்டி

## நோய் கண்டறிதல்

பாப்பில்லிபெரம் இத்ராதெனோமா, கொழுப்புத் திசுக்கட்டிகள், மேல் தோலொத்த உடல் கட்டிகள், இசுகேன் சுரப்பி கட்டிகள் போன்ற கட்டிகளுக்கு பின்பற்றப்படும் நிபந்தனைகள் பார்தோலின் நீர்க்கட்டிகளுக்கும் பொருந்தும். 40 வயதிற்கு மேற்பட்ட பெண்களுக்கு புற்றுநோய் இல்லை என்பதை உறுதிப்படுத்த உயிரகச்செதுக்கு பரிசோதனைக்கு பரிந்துரைக்கப்படலாம்.
# குக்கு வித் கோமாளி

**குக்கு வித் கோமாளி** என்பது விஜய் தொலைக்காட்சியில் 16 நவம்பர் 2019 ஆம் ஆண்டு முதல் ஒளிபரப்பாகும் நகைச்சுவை சமையல் போட்டி நிகழ்ச்சி ஆகும்.  
இந்த சமையல் நிகழ்ச்சியில் பிரபலங்கள் சமையல் செய்ய, விஜய் தொலைக்காட்சியின் நகைச்சுவை நடிகர்களும் அவர்களுடன் பங்கு பெறுவார்கள். ஆனால் உதவியாக அல்ல, சில கோமாளித் தனங்கள் செய்து பார்வையாளர்களை சிரிக்க வைப்பதற்காக. இதற்கு நடுவில் தலைவர்கள் கொடுக்கப்படும் நேரத்தில் சமைக்க வேண்டும். இந்த நிகழ்ச்சியைப் 'பார்த்திபன்' என்பவர் இயக்கியுள்ளார்.
# குக்கு வித் கோமாளி

## பருவங்கள்

### பருவம் 1

இந்த நிகழ்ச்சியின் முதல் பருவம் 16 நவம்பர் 2019 முதல் 23 பிப்ரவரி 2020 ஆம் ஆண்டு வரை சனி மற்றும் ஞாயிற்றுக்கிழமைகளில் இரவு 8 மணிக்கு ஒளிபரப்பானது. இந்த நிகழ்ச்சியை ரக்சன் மற்றும் அறந்தாங்கி நிஷா ஆகிய இருவரும் தொகுத்து வழங்க சமையல் கலை நிபுணர்களான செப் தாமு மற்றும் செப் வெங்கடேஷன் பட் ஆகியோர் தலைவர்களாக இருந்தனர்.  
இந்த நிகழ்ச்சியின் இறுதி அத்தியாயம் 2020 பிப்ரவரி 23 ஆம் ஆண்டு பிற்பகல் 3 மணிக்கு ஒளிபரப்பாகி 14 அத்தியாயங்களுடன் நிறைவு பெற்றது. இந்த நிகழ்ச்சியில் வெற்றியாளர் வனிதா விஜயகுமார் ஆவார். நடிகை உமா ரியாஸ்கான் இரண்டாவது வெற்றியாளர். சிறப்பு விருந்தினராக நடிகை ரம்யா கிருஷ்ணன் கலந்து கொண்டார் என்பது குறிப்பிடத்தக்கது.
# குக்கு வித் கோமாளி

## பருவங்கள்

### பருவம் 1

#### வெற்றியாளர்கள்

- வனிதா விஜயகுமார் - 1வது வெற்றியாளர்
- உமா ரியாஸ்கான் - 2வது வெற்றியாளர்
- ரம்யா பாண்டியன் - 3வது வெற்றியாளர்
# குக்கு வித் கோமாளி

## பருவங்கள்

### பருவம் 1

#### பங்குபெறுபவர்கள்

##### பிரபலங்கள்
- ரேகா
- தமிழ் மற்றும் மலையாளத் திரைப்படங்களில் பரவலாக அறியப்படும் தென்னிந்திய திரைப்பட நடிகை ஆவார்.
- உமா ரியாஸ்கான்
- பிரபல நடிகர் ரியாஸ் கான் மனைவி மற்றும் திரைப்பட நடிகை ஆவார்.
- வனிதா விஜயகுமார்
- பிரபல நடிகர் விஜயகுமார் மகள், நடிகை மற்றும் பிக் பாஸ் தமிழ் 3 நிகழ்ச்சியின் போட்டியாளர்.
- பிரியங்கா ரோபோ சங்கர்
- பிரபல நகைச்சுவை நடிகர் ரோபோ சங்கர் மனைவி மற்றும் கலக்கப் போவது யாரு? நிகழ்ச்சியின் போட்டியாளர்.
- ரம்யா பாண்டியன்
- தமிழ்த் திரைப்பட நடிகை. ஆண் தேவதை திரைப்படத்தில் நன்கு அறியப்பட்டவர் .
- மோகன் வைத்தியா
- ஒரு கர்நாடக இசைப் பாடகர், செவ்வியல் நடனக் கலைஞர், வயலின் கலைஞர், தமிழ்த் திரைப்பட மற்றும் தொலைக்காட்சி நடிகர், பிக் பாஸ் தமிழ் 3 நிகழ்ச்சியின் போட்டியாளர் ஆவார்.
- தாடி பாலாஜி
- தமிழ்த் திரைப்பட துணை நடிகர் மற்றும் தொலைக்காட்சி நடிகர், தொகுப்பாளர் மற்றும் பிக் பாஸ் தமிழ் 2 நிகழ்ச்சியின் போட்டியாளர். .
- கு. ஞானசம்பந்தன்
- தமிழ்த் துறைப் பேராசிரியர், நகைச்சுவைப் பேச்சாளர், எழுத்தாளர், நடிகர் பட்டிமன்ற நடுவர் மற்றும் ரஜினி முருகன் திரைப்படத்தில் நன்கு அறியப்பட்டவர் .
# குக்கு வித் கோமாளி

## பருவங்கள்

### பருவம் 1

#### கோமாளிகள்

- சிவாங்கி
- புகழ்
- பிஜிலி ரமேஷ்
- மணிமேகலை
- டைகர் தங்கதுரை
- பாலா
- சாய் சக்தி
- பப்பு
# குக்கு வித் கோமாளி

## பருவங்கள்

### பருவம் 1

#### போட்டிகள்

| ஒளிபரப்பான தேதி | நீக்கப்பட்டவர் | wikitable" |
| --- | --- | --- |
| கன்னடம் | குக்கு வித் கிறுக்கு | ஸ்டார் சுவர்ணா |
# விக்கிப்பீடியா:Statistics/weekly/8-Dec-2019
| 220 | 2409:4072:6E88:2166:BBB4:6900:23F3:185A | 0 | 1 | 0 | 0 | 0 | 0 | 0 | 1 | 46 |  |
| 221 | 2001:8F8:1D1B:1262:0:0:4A23:CF01 | 0 | 1 | 0 | 0 | 0 | 0 | 0 | 1 | 18 |  |
| 222 | 112.134.113.131 | 0 | 1 | 0 | 0 | 0 | 0 | 0 | 1 | 871 |  |
| 223 | 123.231.123.201 | 0 | 0 | 0 | 0 | 0 | 0 | 1 | 1 | 0 |  |
| 224 | 2409:4072:6193:3BA3:0:0:CB1:78B1 | 0 | 1 | 0 | 0 | 0 | 0 | 0 | 1 | 5 |  |
| 225 | Sotiale | 0 | 1 | 0 | 0 | 0 | 0 | 0 | 1 | 0 |  |
| 226 | 106.198.81.133 | 0 | 1 | 0 | 0 | 0 | 0 | 0 | 1 | 0 |  |
| 227 | 2409:4072:50E:8957:2C89:CD45:E34D:8495 | 0 | 1 | 0 | 0 | 0 | 0 | 0 | 1 | 45 |  |
| 228 | 2409:4072:587:8877:D40C:CC0F:5609:CA10 | 0 | 1 | 0 | 0 | 0 | 0 | 0 | 1 | 34 |  |
| 229 | 2409:4072:E:5305:0:0:10DD:30AD | 0 | 1 | 0 | 0 | 0 | 0 | 0 | 1 | 51 |  |
| 230 | 103.25.46.30 | 0 | 1 | 0 | 0 | 0 | 0 | 0 | 1 | 0 |  |
| 231 | 2409:4072:6208:F2CF:F92D:DB77:37F:3224 | 0 | 1 | 0 | 0 | 0 | 0 | 0 | 1 | 0 |  |
| 232 | 2409:4072:8:CD84:A32B:142A:E9DE:39E3 | 0 | 1 | 0 | 0 | 0 | 0 | 0 | 1 | 1 |  |
| 233 | 2409:4072:90E:D841:EA0A:B4E4:AD0E:703A | 0 | 1 | 0 | 0 | 0 | 0 | 0 | 1 | 1 |  |
| 234 | 106.211.226.229 | 0 | 1 | 0 | 0 | 0 | 0 | 0 | 1 | 0 |  |
| 235 | Niegodzisie | 0 | 1 | 0 | 0 | 0 | 0 | 0 | 1 | 14 |  |
| 236 | 2409:4072:6E97:49E6:8C0E:2DFF:FEA8:D7DD | 0 | 1 | 0 | 0 | 0 | 0 | 0 | 1 | 0 |  |
| 237 | 117.249.214.251 | 0 | 1 | 0 | 0 | 0 | 0 | 0 | 1 | 6 |  |
| 238 | 223.182.211.74 | 0 | 1 | 0 | 0 | 0 | 0 | 0 | 1 | 0 |  |
| 239 | 2A00:23C4:8085:DD00:15BF:15E7:F30A:F78C | 0 | 1 | 0 | 0 | 0 | 0 | 0 | 1 | 78 |  |
| 240 | 2409:4072:628C:2E44:F0E3:823C:3FCC:BE7D | 0 | 1 | 0 | 0 | 0 | 0 | 0 | 1 | 2 |  |
| 241 | Per excellence | 0 | 1 | 0 | 0 | 0 | 0 | 0 | 1 | 23 |  |
| 242 | 2409:4072:907:6A0C:D045:52CC:4F2E:1BBC | 0 | 0 | 0 | 0 | 0 | 0 | 1 | 1 | 0 |  |
| 243 | 2001:E68:64B7:3001:1DE0:46AC:311E:49BF | 0 | 0 | 0 | 0 | 0 | 0 | 1 | 1 | 0 |  |
| 244 | 2409:4072:805:3FEE:944:A12E:4DF2:21A4 | 0 | 1 | 0 | 0 | 0 | 0 | 0 | 1 | 118 |  |
| 245 | Veverve | 0 | 1 | 0 | 0 | 0 | 0 | 0 | 1 | 2 |  |
| 246 | 223.181.244.129 | 0 | 0 | 0 | 0 | 0 | 0 | 1 | 1 | 0 |  |
| 247 | Balambaras | 0 | 1 | 0 | 0 | 0 | 0 | 0 | 1 | 4 |  |
| 248 | 223.181.230.9 | 0 | 0 | 0 | 0 | 0 | 0 | 1 | 1 | 0 |  |
| 249 | 1.38.56.109 | 0 | 1 | 0 | 0 | 0 | 0 | 0 | 1 | 0 |  |
| 250 | SURESH M KANTHALORE | 0 | 1 | 0 | 0 | 0 | 0 | 0 | 1 | 564 |  |
| 251 | 106.198.10.253 | 0 | 1 | 0 | 0 | 0 | 0 | 0 | 1 | 0 |  |
| 252 | 2409:4073:19B:8472:3745:EF4F:F00E:5E17 | 0 | 1 | 0 | 0 | 0 | 0 | 0 | 1 | 5 |  |
| 253 | 2402:3A80:1606:CA4:CF8A:FDE1:80F1:25EF | 0 | 1 | 0 | 0 | 0 | 0 | 0 | 1 | 124 |  |
| 254 | 14.139.183.119 | 0 | 1 | 0 | 0 | 0 | 0 | 0 | 1 | 0 |  |
| 255 | 106.207.195.33 | 0 | 1 | 0 | 0 | 0 | 0 | 0 | 1 | 0 |  |
| 256 | 106.66.191.41 | 0 | 1 | 0 | 0 | 0 | 0 | 0 | 1 | 256 |  |
| 257 | 2402:3A80:46C:B5B5:90E3:7683:1BD1:F646 | 0 | 1 | 0 | 0 | 0 | 0 | 0 | 1 | 0 |  |
| 258 | Kathirko | 0 | 1 | 0 | 0 | 0 | 0 | 0 | 1 | 77 |  |
| 259 | 2409:4072:60D:A33C:1E10:4574:4AAB:3B57 | 0 | 1 | 0 | 0 | 0 | 0 | 0 | 1 | 298 | } |
# உளவியல் வகைமை

**உளவியல் வகைமை** (varieties of psychology) என்பது உளவியலில் உள்ள பல்வகைப் பிரிவுகளைக் கூறுகிறது. இதன் வரலாறு 200 ஆண்டுகளுக்கு மேலானது என்பதை நாம் கருத்திற் கொள்ளவேண்டும். மனம் மிகமிகச் சிக்கலான பரந்த தத்துவமாதலால் உளவியலின் சிற்சில பகுதிகளையே ஆராய்ச்சியாளர் அவரவர் நோக்கும் நிலைக்கு ஒத்தவாறு அறிந்து தெரிவித்துள்ளனர். ஆதலால், உளவியலில் இப்போது பல கொள்கைகள் நிலவி வருகின்றன. அவற்றுள் முக்கியமானவைகளை வருமாறு;-
# உளவியல் வகைமை

## அமைப்பு நிலை முறை

அமைப்பு நிலை முறையை(Structuralism), இலாக் என்ற மெய்யியல் அறிஞர் காலத்திலிருந்து வழங்கிவருகிறது. மனத்தின் நிலைகளை நன்கு உணர்வதற்கு அவற்றிலடங்கிய பகுதிகளையும், அப்பகுதிகள் இணங்கும் விதிகளையும் கண்டுபிடித்தல் இன்றியமையாததாகும். இந்த ஆராய்ச்சிக்குத் தக்க முறை அகக்காட்சியே ஆகும். இம்முறையில் மன நிலைகளை நோக்குமிடத்துக் கல், மண், இரும்பு முதலியவற்றின் சேர்க்கையே கட்டடமாவதுபோலச் சுவை, நிறம், ஓசை, மணம் முதலிய பொறியுணர்ச்சிகளின் சேர்க்கை அமைப்பே உள்ளமாகியது எனக் கருதப்படுகிறது. இப்பொறியுணர்வுகளே அண்மைத் தொடர்பு, ஒப்புமை, வேற்றுமை போன்ற காரணம் பற்றிப் பல தொகுதிகளாகத் தொகுக்கப்பட்டுச் சிக்கலான மன நிலைகளாக அமைகின்றன. கவனத்திற்கேற்ப அறிவு தெளிவுபடுவதாலும், மனத்திடையே தோன்றும் நிகழ்ச்சிகள் ஒரு நிலையில் நில்லாமல் மாறிக் கொண்டே போவதாலும், பழக்கத்தால் அகக்காட்சி முறையில் நன்கு தேர்ச்சிபெற்றவரே செவ்வையாகக் கவனித்துக் கண்டவற்றைக் கண்டவாறே தெரிவிக்கும் திறமை உடையவராக இருப்பர். இது புலன் வழிக்கொள்கை என்றும் கூறுவர்.
# உளவியல் வகைமை

## அமைப்பு நிலை முறை

### குறைபாடுகள்

இடிட்ச்னர் போன்ற அறிஞர் பலர், மனத்தைப்பற்றிய பல நுட்பமான பொருள்களைக் கண்டு பிடித்துள்ளனர். ஆயினும் இக்கொள்கையில் பின்வரும் சில குறைபாடுகள் உள்ளன.  
1. மனத்தின் அடிப்படையான பொறியுணர்ச்சிகளின் சேர்க்கையை நன்கு விளக்கவில்லை.  
2. புத்திக்கே முதன்மை கொடுக்கப்பட்டு உணர்ச்சி, முயற்சி முதலியவை புறக்கணிக்கப்பட்டன.  
3. அனுபவங்களின் இணைப்பில் கவனம் செலுத்தப்பட்டதேயன்றிக் கருத்தை விளக்கவில்லை.  
4. அனுபவங்களின் இருப்பு நோக்கப்பட்டதேயன்றிச் சூழ்நிலைகளுக்கேற்ப வாழ்க்கையைப் பொருத்துவதெப்படி என்பது ஆராயப்படவில்லை.
# உளவியல் வகைமை

## செயல்நிலையறிவகை

செயல்நிலையறிவகை : மேலே குறிப்பிட்ட குறைகளை நீக்கவே, இக்கொள்கைத் தோன்றியது. ஒரு சாரார் மனநிலைகளின் அமைப்பை அறிந்து கொள்வதைவிட, அவற்றின் செயல் பயன்களை உணர்வது இன்றியமையாதது என்பர். அம் மனநிலைகள் வாழ்க்கைக்கு எப்படி உதவுகின்றன என்று காண்பதே முதன்மையானது. பொறியுனர்ச்சி, உற்றுநோக்குதல், நினைவு. திட்டமிடுதல் முதலிய மனச்செயல்கள் சூழ்நிலைக்குத் தக்கவாறு நமது வாழ்க்கையை அமைக்கும். மனத்தை ஒரு கருத்தா என்னலாம். அது ஒரு நிலையில் நில்லாது இடைவிடாமல் மாறிக்கொண்டேயிருக்கும்; நரம்பு, தசை முதலியவற்றின் மூலம் உடலிலும் உயிரிலும் தக்க மாறுபாடுகளை ஏற்படுத்தும் பெரும்பாலும் கீழ்த்தர விலங்குகள் புத்தியின் உதவியை நாடாது மறிவினைகளையும், உறுதியான இயல்பூக்கங்களையும் கொண்டு சூழ்நிலைக்கேற்றவாறு செயல் புரிகின்றன. பரிணாம ஏணியில் ஏற ஏற, விலங்குகளுக்குச் சிக்கலான தொழிலாற்றுந் திறமை ஏற்படுகிறது. முன்னைய கொள்கையைவிட இது மனத்தின் இயல்புகளைத் தெளிவுபடுத்துவதில் சிறந்தது. எனினும், இதனின் குறைகள் தெரியவந்தன.
# உளவியல் வகைமை

## செயல்நிலையறிவகை

### குறைகள்

சூழ்நிலையோடு பொருந்துதல் என்றால் என்ன? உயிர்வாழ்வா? அப்படியானால் உயர்ந்த நோக்கத்தை நிறைவேற்ற உயிரைத் தியாகம் செய்பவர் சூழ்நிலையோடு பொருத்தமுறவில்லையா? செவ்வையாக வாழ்தல் தான் பொருந்துதலின் கருத்தாயின் செவ்வையாக வாழ்தலாவது யாது? சூழ்நிலை என்பதுதான் என்ன? ஒவ்வொருவரது சூழ்நிலையும் அவரவரது மனநிலைக்கு ஏற்றதல்லவா? போன்ற வினாக்களுக்கு இதில் தெள்ளிய விளக்கங்கள் பெற இயலவில்லை.
# உளவியல் வகைமை

## நடத்தை வாதம்

இதன்படி மேற்கூறிய இருகொள்கையினரும் மனநிகழ்ச்சிகளே முக்கியமெனக் கருதுகின்றனர். உடல் மாறுபாடுகளில் கருத்துச் செலுத்தவில்லை மனநிகழ்ச்சிகளுக்குக் கருவியளவில் உடலின் செயல்கள் இருக்கின்றன. எனவே, முன்னவையே முதன்மையானவை என்பர். இதற்கு நேர்மாறாக, உடலின் செயல்களே முதன்மையாக ஆராய்தற்குரியவை என்ற கொள்கையும் உண்டு. உடலைத் தவிர உள்ளம் என்ற தத்துவம் தனியாக இல்லை என்ற இயற்கை வாதத்தை, இக்கொள்கையினர் ஏற்றுக் கொள்கின்றனர். தூண்டல்களுக்கும் அவற்றினடியாகவிளையும் துலங்கல்களுக்கும் (Responses) உள்ள தொடர்பை அறிவதே உளவியலின் வேலையாகும். தூண்டல் இன்னதெனத் தெரிந்தால், அதனால் ஏற்படும் துலங்கல் இன்னதென்று உறுதியாகக் கூறலாம்.
# உளவியல் வகைமை

## முழுநிலைக்காட்சி வாதம்

முழுநிலைக்காட்சி வாதக் கொள்கைப்படி, முழுநிலைக்காட்சிக் கொள்கையை, ஜெர்மானிய உளவியல் அறிஞர்களான, வர்த்தைமர் (Wertheimer) என்பவரது ஆராய்ச்சியும், கேலர் (Kohler), காப்கா (Koffka) என்ற இருவரும் செய்த ஆராய்ச்சிகளின் மூலம் இக்கொள்கை விளக்கம் பெற்றது. உள்ளத்தின் பல அமிசங்களைத் திட்டமாக விளக்குகிறது.
# உளவியல் வகைமை

## நோக்குடை வாதம்

நோக்குடை வாதக்கொள்கையை (Hormic), மக்டூகல் என்ற உளவியல் நிபுணர் உயிரியின் செயல்கள் அனைத்தும் தாம் கொண்ட நோக்கங்களை நிறைவேற்ற நிகழ்கின்றன என்ற கொள்கையை நிலைநாட்டினார். வேட்கை, நோக்கம், திருப்தியடையக் கூடிய செயல்களைத் தூண்டும் ஆர்வம், சக்தி (Horme) இவை உயிரிகளிடம் உண்டு என்கிறார். இதனை ஷோப்பன் ஹார் என்ற அறிஞர், வாழ்வு வேட்கை என்றும், பெர்க்சன் என்பவர் உயிராற்றல் என்றும், யுங் (Jung) என்பவர் லிபிடோ என்றும் கூறுவது போன்றதாகும். இயல்பூக்கங்களே, ஆதித் தேவைகள், இவை செயல்களுக்குத் தேவையான சக்திக்கு இருப்பிடம் ஆகும். உள்ளக்கிளர்ச்சி, முயற்சி, தன்மை இவற்றைப் பற்றிய தெளிவான விளக்கங்கள் வேறு எந்த முறையிலும் கிடைக்கவில்லை. சமூக அறிவியலுக்கு, உளவியல் அடிப்படை என்று மக்டூகல் கூறுகிறார். *சமூகவியலுக்கு முகவுரை* என்ற நூலில் சமூகவியல், பொருளாதாரம், அரசியல், சட்டம் முதலான துறைகளுக்குப் பயன்படக் கூடிய உளவியல், நோக்குடை வாதமே என்கிறார்.
# சோடியம் சயனேட்டு

**சோடியம் சயனேட்டு** *(Sodium cyanate)* என்பது NaOCN என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சயனேட்டு உப்பான இது ஒரு கார்பனால் ஆன சேர்மமாகும் இதுவொரு நெடி ஏதுமில்லாத வெண்மை நிற படிகத் திண்மமாகும். அறை வெப்பநிலையில் உடல் மைய்ய செஞ்சாய்சதுர படிகக் கட்டமைப்பை சோடியம் சயனேட்டு படிகம் ஏற்றுக் கொண்டுள்ளது . தண்ணீர், எத்தனால், டைமெத்தில் பார்மமைடு போன்ற கரைப்பான்களில் சோடியம் சயனேட்டு கரைகிறது. அமோனியாவில் சிறிதளவு கரைகிறது ஆனால் டை எத்தில் ஈதரில் சோடியம் சயனேட்டு கரையாது. 550 பாகை செல்சியசு வெப்பநிலையில் சோடியம் சயனேட்டு கொதிக்கிறது.
# சோடியம் சயனேட்டு

## தயாரிப்பு

யூரியா மற்றும் சோடியம் கார்பனேட்டு சேமங்களை சேர்த்து வினை புரியச் செய்து சோடியம் சயனேட்டு தயாரிக்கப்படுகிறது.
சோடியம் சயனைடு சேர்மத்தை ஆக்சிசனேற்றம் செய்து சோடியம் சயனேட்டு தயாரிப்பது ஒரு மாற்று வழிமுறையாகும். உருகிய சோடியம் சயனைடு வழியாக ஆக்சிசனை செலுத்தி இந்த ஆக்சிசனேற்ற வினையை மேற்கொள்ளலாம்
: 2NaCN + O<sub>2</sub> → 2 NaOCN
கொழுப்பு ஆல்ககால் உற்பத்தியில் பயன்படுத்தப்படும் ஒரு தயாரிப்பு செயல்முறையை சிறிதளவு மாற்றியமைத்து சோடியம் சயனேட்டு தயாரிப்பது சோடியம் சயனேட்டு தொகுப்புக்கான மிக சமீபத்திய தயாரிப்பு முறைகளில் ஒன்று
ஆகும். இதற்காக அந்த வினையில் தண்ணீரின் வினையைத் தணிப்பதற்குப் பதிலாக அமோனியா வினை கலவையுடன் சேர்க்கப்படுகிறது.. இதனால் சோடியம் சயனேட்டு முதலில் உருவாகி ஒரு வீழ்படிவாக கரைசலில் இருந்து பிரிகிறது. . வினையில் உருவாகும் இவ்வீழ்படிவு 95-97 சதவீதம் தூய்மையானதாகும். எஞ்சிய சதவீதத்தில் பைகார்பனேட்டின் தடயங்கள் சிறிதளவு உள்ளன. இந்த திண்மப் பொருள் பின்னர் நீரால் கழுவப்பட்டு தேவையான அதிக தூய்மையைக் கொண்ட சோடியம் சயனேட்டு தயாரிக்கப்படுகிறது .
# சோடியம் சயனேட்டு

## வேதியியல் பயன்கள்

சோடியம் சயனேட்டு ஒரு சிறந்த மின்னணு மிகுபொருளாகும். இந்த மின்னணு மிகுபொருளின் சிறப்புப் பண்புகள் சமச்சீரற்ற ஆக்சாசோலிடோன் உற்பத்தி போன்ற சில உற்பத்தி முறை வினைகளில் முப்பரிமாணச் சிறப்பு கட்டுமானத்திற்கு முக்கிய பங்களிப்பாளராக அமைகின்றன.
சோடியம் சயனேட்டு களைக்கொல்லிகளாகப் பயன்படுத்தப்படுகிறது, நைட்ரசனின் உள்ளடக்கம் இருப்பதால் இது உரமாகவும் செயல்படுகிறது. பூச்சிக் கொல்லிகள் தயாரிப்பிலும் சோடியம் சயனேட்டு பயன்படுத்தப்படுகிறது. அமீன்கள் போன்ற கரிமச் சேர்மங்களுடன் சோடியம் சயனேட்டு வினைபுரிந்து பல பயனுள்ள யூரியா வழிப்பெறுதிகள் தயாரிக்க பயன்படுகிறது.
# சோடியம் சயனேட்டு

## மருத்துவப் பயன்கள்

சோடியம் சயனேட்டு சேர்மமானது சமச்சீரற்ற யூரியா வழித்தோன்றல்களை உற்பத்தி செய்வதில் ஒரு பயனுள்ள வினையாக்கியாக செயல்படுகிறது. , யூரியா வழிப்பெறுதிகள் பெரும்பாலும் அரைல் ஐசோசயனேட்டு இடைநிலைகளில் உயிரியல் செயல்பாடுகளைக் கொண்டுள்ளன . இத்தகைய இடைநிலைகள் மற்றும் சோடியம் சயனேட்டு ஆகியவை உடலில் புற்றுநோய்க்கான விளைவுகளை சமநிலைப்படுத்துவதற்கான ஒரு வழி முறையாக மருத்துவத்தில் பயன்படுத்தப்படுகின்றன . அரிவாள் வடிவச் செல் இரத்த சோகை உள்ளவர்களுக்கு இச்செயல்முறை பயன் உள்ளதாக உதவலாம் . மற்றும் மனிதர்களின் உடல் பருமனுக்கு உதவி செய்யும் மெலானின் நிறமிக்கான சில ஏற்பிகளை இச்செயல்முறை தடுக்கிறது . பெரும்பாலான சந்தர்ப்பங்களில் சோடியம் சயனைடுடன் தயாரிக்கப்படும் வேதியியல் இடைநிலைகள் மருத்துவ ஆய்வுக்கு பயன்படுத்தப்படுகின்றன. இருப்பினும், அரிவாள் செல் இரத்த சோகை மற்றும் புற்றுநோய்க்கு எதிரான ஆராய்ச்சி போன்ற நிகழ்வுகளில் சோடியம் சயனேட்டு மருத்துவ உலகின் கவனத்தை ஈர்க்கிறது. .
# எஸ். குப்தன் நாயர்

**எஸ். குப்தன் நாயர்** (ஆங்கிலம் : S. Guptan Nair) (பிறப்பு:1919 ஆகஸ்ட் 22 - இறப்பு: 2006 பிப்ரவரி 6) இவர் ஒரு இந்திய அறிஞரும், கல்வியாளரும், விமர்சகரும் மற்றும் மலையாள இலக்கிய எழுத்தாளரும் ஆவார். தனது இலக்கியப் படைப்புகளுக்கும், சொற்பொழிவுத் திறனுக்கும் பெயர் பெற்ற நாயர், 35 க்கும் மேற்பட்ட புத்தகங்களைக் கொண்ட ஒரு சிறந்த எழுத்தாளராக இருந்தார். அவர் கேரள சாகித்ய அகாதமியின் புகழ்பெற்ற சக ஊழியராகவும், கேந்திரா சாகித்ய அகாதமி விருது, கேரள சாகித்ய அகாதமி விருது, வயலார் விருது, வள்ளத்தோள் விருது மற்றும் எழுத்தச்சன் புரஸ்காரம் உள்ளிட்ட பல கௌரவங்களை பெற்றவராகவும் இருந்தார். இதுவே கேரள அரசின் மூலம் கடைசியாக வழங்கப்பட்ட மிக உயர்ந்த இலக்கிய விருதாகும்.